PLANINSKO DRUŠTVO CELJE MATICA                                                                         Celje,  16.07.2009

ODSEK ZA POHODNIŠTV0,  STANETOVA 20,  SI-3000  CELJE 

Tel.:  03 492 4850,  051 338 358 

V OSRČJE LIENŠKIH DOLOMITOV

SANDSPITZE,  2772 m, 

V SOBOTO,  25. JULIJA 2009 

GORE MED DRAVO IN BISTRO ZILO DELI V DVE VEČJI SKUPINI ZILSKO SEDLO, 

ČEZ KATERO IZ GORNJEGA DRAVOGRADA, OBERDRAUBURG, 

TEČE PROMET V ZILSKE HOČE IN MUTO, KÖTSCHACH - MAUTHEN. 

VZHODNO OD SEDLA SE VSE DO BELJAKA VLEČEJO ZILSKE ALPE,

ZAHODNO OD NJEGA PA SE GNETEJO MOGOČNI VRHOVI LIENŠKIH DOLOMITOV. 

NA JUGU SE PRIMERJAJO Z VRSTNIKI V KARNSKIH ALPAH S COGLIANSOM NA ČELU, 

NA ZAHODU PA ŽE MALCE ZAVIDAJO ZA GLAVO VIŠJIM SEXTENSKIM DOLOMITOM. 

NA SEVERU SE LIENŠKI DOLOMITI V KOTLINO OB DRAVI SPUŠČAJO Z VISOKIMI STENAMI, 

KI SE KOSAJO S SEVERNO TRIGLAVSKO STENO IN Z VZHODNO STENO WATZMANNA. 

SREDI PRELEPE KOTLINE LEŽI LIENZ, SREDIŠČE VZHODNE TIROLSKE, 

ZA NJIM PA SE BLEŠČITA GROSSGLOCKNER IN GROSSVENEDIGER. 

V TA RAJ VAS SKUPAJ S Smiljanom Smodišem VABIMO NA ENODNEVEN OBISK. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM ODPRAVIMO ZARANO OB ŠTIRIH, 4:00. 

NA KOROŠKO SMUKNEMO SKOZI KARAVANŠKI PREDOR 

IN SLEDIMO DRAVI PROTI TOKU MIMO SPITTALA ŠE ČEZ DEŽELNO MEJO V SOTESKI 

MED GORNJIM DRAVOGRADOM IN NIKOLSDORFOM VSE DO LIENZA, 673 m. 

JUTRANJO VOŽNJO SKOZI TRISTACH, 673 m, KI LEŽI ŽE NA DESNEM BREGU DRAVE, 

IN MIMO LJUBKEGA JEZERCA, TRISTACHER SEE, 826 m, 

SKLENEMO ŠELE NA PARKIRIŠČU PRI LIENZER DOLOMITEN HÜTTE, 1616 m. 

PRI LIENŠKI KOČI PREIDE PLAČLJIVA CESTA V KOLOVOZ, 

ZA NAS PA V BLIŽNJICO ŠT. 12, KI PRIPELJE V 2 urah DO KOČE, KARLSBADER HÜTTE, 2260 m. 

POLEG OBIČAJNE POTI VODI ZA URO DALJŠA RAZGLEDNA STEZA 14, RUDL ELLER WEG, 

ČEZ VISOKA VRATCA, HOHES TÖRL, 2233 m, OB NEKAJ VAROVALIH DO ISTE KOČE, 2260 m. 

PO ODDIHU SE V SMERI VRTENJA KAZALCEV NA URI LOTIMO GREBENSKEGA VZPONA 

NA NAJVIŠJE BLIŽNJE VRHOVE OKOLI OSREDNJE KOČE V LIENŠKIH DOLOMITIH. 

NAJPREJ SE POVZPNEMO NA LASERZKOPF, 2718 m. 

NA NJEM SE ZAČNE LETA 2007 PRENOVLJENA POT SEPPA OBERLECHNERJA IZ LETA 2001. 

OB 750 metrih JEKLENIC OBIŠČE VELIKO IN MALO GALITZENSPITZE, 2710 m, 

NATO PA ŠE HUDEGA MOŽICA IN PALEC, BÖSES MANDL IN DAUMEN, 

PREDEN PRIPELJE NA NAJVIŠJI VRH MED DRAVO IN ZILO, NA VELIKO SANDSPITZO, 2772 m. 

ČEZ MALO SANDSPITZO, 2762 m, 

SESTOPIMO PO ZELENO OZNAČENI JEKLENI SMERI, GEBIRGSJÄGERSTEIG, 

ČETUDI SE KOT DRUGA MOŽNOST PONUJA MODRA SMER ARI-SCHÜBEL-STEIG. 

PO 6 urah SKLENEMO ZANKO V KOČI KARLOVIH VAROV OB JEZERU LASERZSEE, 2260 m, 

IN PO DOBRIH 9 urah HODA SE SNIDEMO Z VOZNIKOM PRI LIENŠKI KOČI, 1616 m. 

KDOR IZPUSTI PANORAMSKO POT SEPPA OBERLECHNERJA, PRIDOBI OKOLI 2 uri... 

SKOZI KARAVANŠKI PREDOR SE VRNEMO DOMOV KMALU PO 24. uri. 

POLEG DOBRE OBUTVE RABIMO ČELADO IN PRIPOMOČKE ZA SAMOVAROVANJE. 

PRIJAVE ZA IZLET ZBIRAMO V DRUŠTVENI PISARNI NA STANETOVI 20. 

PRISPEVEK ZA NAROČENI AVTOBUSNI PREVOZ JE 25,00 evrov.

DOBER DAN NA VZHODNEM TIROLSKEM

Tone Primožič

